open-index/open-wikipedia-markdown huggingface dataset:
Charles Fabry

**Charles Fabry** (* 11. jún 1867, Marseille, Francúzsko – † 11. december 1945, Paríž) bol francúzsky fyzik, spolutvorca Fabry-Pérotovho interferometra.

## Životopis
V roku 1885 začal štúdium na Polytechnickej škole v Marseille. Od roku 1889 vyučoval fyziku na gymnáziu; súčasne pracoval na dizertačnej práci týkajúcej sa teórie interferenčných prúžkov. Prácu obhájil v roku 1892 a o dva roky neskôr získal miesto na fakulte prírodných vied univerzity v Marseille, kde sa zoznámil so svojím budúcim spolupracovníkom Alfredom Pérotom. Spolu s ním začal študovať a vyvíjať interferenčné metódy, z nich sa postupne do roku 1898 vyvinul Fabry-Pérotov interferometer.

V roku 1913 spoločne s Henri Buissonom preukázal, že ozón v horných vrstvách atmosféry je rozhodujúci pre absorpciu ultrafialového žiarenia. V nadväznosti na tento objav zorganizoval Fabry v roku 1929 prvý medzinárodný kongres o atmosférickom ozóne.

Z Marseille sa Fabry presťahoval do Paríža. V roku 1919 sa tu stal generálnym riaditeľom Inštitútu optiky (*Institut d'optique*) a v roku 1921 bol menovaný za profesora na katedre fyziky v Sorbonne. O päť rokov neskôr, po smrti Alfreda Pérota, nastúpil na jeho miesto profesora na Polytechnickej škole (*École polytechnique*). V roku 1927 bol zvolený za člena Francúzskej akadémie vied.

V rokoch 1931 – 1933 bol prezidentom Francúzskej astronomickej spoločnosti.

V priebehu 2. svetovej vojny sa Fabry uchýlil z okupovaného Paríža do Saint-Cyr-sur-Mer blízko Marseille, kde sa venoval práci v optike. Po oslobodení sa vrátil do hlavného mesta, kde však onedlho, koncom roka 1945, zomrel.

## Referencie

## Externé odkazy
* Veröffentlichungen von C. Fabry 
* Biografia) 
* F. J. M. Stratton: ''Marie Paul Auguste Charles Fabry.'' 

## Zdroj

Kategória:Francúzski fyzici
Kategória:Optici
Kategória:Členovia Francúzskej akadémie vied
Kategória:Zahraniční členovia Kráľovskej spoločnosti
Kategória:Osobnosti z Marseille
Observatórium Sierra Nevada

thumb|Observatórium Sierra Nevada
**Observatórium Sierra Nevada** () je španielske astronomické observatórium, postavené v roku 1981 na hore Loma de Dílar v pohorí Sierra Nevada v provincii Granada v Andalúzii. Observatórium leží v nadmorskej výške 2 896 metrov. Jeho správcom je *Instituto de Astrofísica de Andalucía*.

Budova observatória má obdĺžnikový pôdorys s rozmermi 10×20 metrov s dvoma kupolami s priemerom 5 a 8 metrov. V súčasnej dobe sú v nich na vidlicovej montáži umiestnené dva zrkadľové ďalekohľady typu Ritchey-Chrétien s priemerom 1,5 a 0,9 metra, ktoré boli skonštruované v rokoch 1988&nbsp;–&nbsp;1991.

## Pozri aj
* 136108 Haumea
* José-Luis Ortiz Moreno

## Iné projekty

## Zdroj

Kategória:Astronomické observatóriá v Španielsku
Zámok Roudnice nad Labem

**Zámok Roudnice nad Labem** je zámok nachádzajúci sa v centre mesta Roudnice nad Labem, v okrese Litoměřice v Česku. 

## Dejiny
Barokový zámok v Roudnici nad Labem bol postavený v rokoch 1652 – 1684 na mieste pôvodného románskeho hradu. Pozostatky pôvodného hradu z 12. storočia sa zachovali nielen v základoch a pivniciach, ale i v prízemí dnešného zámku. V roku 1948 bol zámok zoštátnený a slúžil Česko-slovenskej ľudovej armáde ako sídlo Vojenského konzervatória Víta Nejedlého, sídlila tu aj miestna vojenská správa.

## Iné projekty

## Externé odkazy
* Článok o zámku na www.roudnicenl.cz
* Zámok na www.hrady.cz 

Roudnice nad Labem
Kategória:Románske stavby v Česku
Roudnice nad Labem
Kategória:Roudnice nad Labem
Kategória:Stavby v okrese Litoměřice
Skalka (vrch v Kremnických vrchoch)

**Skalka** () je vrch v hlavnom hrebeni Kremnických vrchov. Leží nad obcou Králiky, približne  západne od Banskej Bystrice. Vrcholom prechádza  značená turistická magistrála, v sedle Tunel napojená na Cestu hrdinov SNP. Vrch je zďaleka identifikovateľný kvôli stožiaru vysielača Suchá hora.

## Poloha
Nachádza sa v strednej, atraktívnej časti Kremnických vrchov, v geomorfologickom podcelku Flochovský chrbát. Vrch leží v Banskobystrickom kraji, na hranici okresov Žiar nad Hronom a Banská Bystrica. Východná časť hrebeňa zasahuje na katastrálne územie Banskej Bystrice, západná patrí mestu Kremnica. Vrch leží v hlavnom hrebeni pohoria a západne od vrcholu sa rozkladá rekreačné stredisko Skalka, prístupné cestou II/578 z Kremnice.

## Opis
Vrch je súčasťou hrebeňa, ktorý z južne situovanej Zlatej studne () vedie cez Mýtny vrch a zo Skalky pokračuje cez Kremnickú skalu severným smerom na Vyhnatovú () a Svrčinník (). Skalka je so zázemím rekreačného strediska a hustou sieťou značených trás atraktívnou a ľahko dostupnou časťou Kremnických vrchov. V susedstve sa severným smerom nachádza Kremnická skala (), západným Zadné diely (1 178 m n. m.) a južným Mýtny vrch (). Severozápadné svahy sú pramennou oblasťou potoka Turček, ktorý odvádza vodu do rieky Turiec, južné odvodňuje potok Skalka a východné Tajovský potok do Hrona. 

Oblasť Skalky je dostupná cestou z Kremnice a má hustú sieť značených turistických trás. Vrcholom vedie hrebeňová turistická magistrála, ktorá od Zlatej studne smeruje do sedla Tunel. Tu sa stretáva s Cestou hrdinov SNP, vedúcou z Krahúľ cez rekreačné stredisko, kde križuje viacero ďalších trás. Atraktívnymi cieľmi turistov sú ferrata a lanový most, v zimnom období lyžiarske a bežecké trate.

### Výhľady
Zalesnený hrebeň ponúka málo lokalít vhodných na rozhľad, nakoľko vrcholová časť Skalky je v neprístupnom areáli vysielača. Z odlesnených častí je však znamenitý výhľad a viditeľné sú mnohé vrchy pohoria, Zvolenská kotlina, Javorie, Poľana, Nízke Tatry a juhovýchodná časť Veľkej Fatry. Západným smerom možno vidieť časť Lúčanskej Fatry, Strážovských vrchov a Vtáčnika.

## Prístup
* po  značke:
** zo severu zo Svrčinníka () cez Vyhnatovú () a sedlo Tunel (pripojenie na Cestu hrdinov SNP)
** z juhu zo Zlatej studne cez Mýtny vrch
** stredisko Skalka aj zo západu z obce Krahule 
* po  značke cez sedlo Tunel:
** z Tajova cez rázc. Tichá
** z Turčeka
* po  značke z Banskej Bystrice cez Králiky
* po  značke z Kremnice

* po ceste z Kremnice

## Referencie

## Pozri aj
* Skalka (rekreačné stredisko)
* Vysielač Suchá hora
* Flochovský chrbát
* Zoznam vrcholov v Kremnických vrchoch

## Iné projekty

## Externé odkazy
* Poloha na turistickej mape

Kategória:Vrchy v Kremnických vrchoch
Kategória:Tisícovky na Slovensku
Kategória:Vrchy v okrese Žiar nad Hronom
Kategória:Vrchy v okrese Banská Bystrica
Kategória:Geografia Banskej Bystrice
Kategória:Kremnica
Israel Kamakawiwoʻole

**Israel „IZ“ Kamakawiwoʻole** (* 20. máj 1959, Honolulu, Havaj† 26. jún 1997, Honolulu) bol hawajský hudobník.

Jeho album *[[Facing Future]]*, vydaný v roku 1993, sa preslávil aj mimo Havajských ostrovov. Jeho najznámejšie piesne „Somewhere Over the Rainbow“, „What a Wonderful World“ boli hrané v niekoľkých filmoch, televíznych reláciách a reklamných spotoch. Iné jeho hity sú „White Sandy Beach“, „Hawai‘i '78“, „Maui Medley“, „E Ala Ē“, „Hele on to Kaua‘i“, a „I'll Be There / Warren's Song“.

Jeho piesne sú hlavne v žánri folk, ale začlenil sa aj do iných žánrov, ako je country, jazz a reggae. Kamakawiwo‘ole mal počas posledných 15 rokov života veľký vplyv. Na 20. mája 2020, pri príležitosti jeho nedožitých 61. narodenín, Google Doodle vytvoril animáciu Kamakawiwo‘oleho. V nej hrá na ukulele na pláži, zatiaľ čo v pozadí hrá jeho hit „Somewhere Over the Rainbow“.

Kamakawiwo‘ole bojoval celý život za nezávislosť Havajských ostrovov od Spojených štátov, ktoré zvrhli Havajské kráľovstvo v roku 1893 a nelegálne ho anektovali. Viaceré jeho piesne sú o havajskej nezávislosti.

Kamakawiwo‘ole trpel obezitou celý jeho život, kvôli čomu bol často hospitalizovaný. Zomrel 26. júna 1997 vo veku iba 38 rokov v Honolulu na zástavu srdca. Na jeho pohrebe 12. júla sa zúčastnilo okolo 10 000 ľudí.

## Diskografia
### Albumy
* *[[Ka ʻAnoʻi]]* (1990)
* *[[Facing Future]]* (1993)
* *[[E Ala E]]* (1995)
* *[[N Dis Life]]* (1996)
* *[[Iz in Concert: The Man and His Music]]* (1998)
* *[[Alone in Iz World]]* (2001)
* *[[Wonderful World]]* (2007)

## Referencie

* 
* 

## Externé odkazy
* Israel Kamakawiwoʻole na IMDb
* Mountain Apple Record Company's Oficiálna Israel Kamakawiwoʻole Stránka
* "Pau Hana: Song of a Rainbow Warrior," Hana Hou, June/July 2010


Kategória:Hudobníci USA
Kategória:Speváci USA
Kategória:Osobnosti USA havajského pôvodu
Chrám svätého Alexandra Nevského (Jalta)

náhľad|Chrám svätého Alexandra Nevského (Jalta)
náhľad|Vchod do chrámu
**Chrám svätého Alexandra Nevského** () je pravoslávny chrám v prímorskom mestečku na Kryme Jalta. Patri Ruskej pravoslávnej cirkvi (patriarchát Moskva).

## História
Chrám bol postavený na pamiatku ruského imperátora Alexandra II., ktorého zavraždili nepriatelia Ruského cisárstva v roku 1880 v Sankt Peterburgu. Základný kameň bol položený 1. marca 1890 na desiate výročie krvavého atentátu na Alexandra II. Pri jeho položení bola prítomná aj manželka imperátora Alexandra III., Mária Fiodorovna. Chrám bol posvätený za prítomnosti imperátora Mikuláša II. (Nikolaja II.) a jeho manželky 4. decembra 1902.

Je vybudovaný v staroruskom architektonickom štýle. Má päť pozlátených kupol a vyniká bielo-žltou fasádou. Jeho 11 zvonov bolo odliatych v Moskve. V roku 1938 ho komunisti zatvorili a premenili na priestory športového klubu. Počas nemeckej administrácie počas druhej svetovej vojny sa v ňom opäť začali konať pravoslávne bohoslužby. Status chrámu pretrval aj po oslobodení.

### Súčasnosť
Chrám v súčasnosti patrí pod jurisdikciu Ruskej pravoslávnej cirkvi (patriarchát Moskva). Navštevuje ho množstvo turistov a kúpeľných hostí, ktorí vo veľkom množstve prichádzajú do tohto čienomorského prístavného a kúpeľného mesta.

## Iné projekty

## Externé odkazy
* Собор Александра Невского в Ялте

Kategória:Pravoslávne katedrály na Ukrajine
Kategória:Stavby v Jalte
Jalta
Kategória:Architektúra z 1902
Perché non torna più

**Perché non torna più** (slovensky: *Prečo sa už nevráti?*) je pieseň talianskej speváčky Laury Pausini. Je to v poradí tretí (vo Francúzsku štvrtý) singel z jej debutového albumu *[[Laura Pausini (album z roku 1993)|Laura Pausini]]* vydaný v októbri 1993.

Slová smutnej balady sú venované na počesť Laurinich  priateľov Laury a Simona, ktorí tragicky zahynuli pri autonehode. Španielska verzia skladby má názov *„¿Por qué no volverán?“*.

## Tracklist
;CD - Perché non torna più - Promo (1993) (Taliansko)
# „Perché non torna più“

;CD - Non c’è - 4509971732 (1993) (Francúzsko)
# „Non c’è“
# „Perché non torna più“

;CD - Non c’è / Perché non torna più - 4509944352  (1993) (Francúzsko, Európa)
# „Non c’è“ (Radio version)
# „Perché non torna più“
# „Non c’è“ (Instrumental)

;CD - Lettera - 4509982522 (1994) (Európa)
# „Lettera“
# „La soledad“
# „Perché non torna più“

;Download
# „Perché non torna più“
# „¿Por qué no volverán?“

## Referencie


Kategória:Piesne z 1993
Kategória:Piesne Laury Pausini
Chrám Premenenia Pána (Odesa)

náhľad|Katedrála v Odesse|right

**Chrám Premenenia Pána** () je najväčší pravoslávny chrám v ukrajinskom čiernomorskom prístave Odesa. Patrí Ukrajinskej pravoslávnej cirkvi (patriarchát Moskva).

## História
Základný kameň chrámu bol položený 14. novembra 1795. Vzhľadom na búrlivé udalosti a finančné problémy bol chrám posvätený 25. mája 1808. Od roku 1837 sa stal katedrálnym chrámom. Chrám musel byť rozšírený a následne prebehlo niekoľko rozsiahlych rekonštrukcií. V roku 1936 komunisti chrám barbarsky zničili. O jeho znovupostavení sa začalo uvažovať po páde komunistického režimu a získaní nezávislosti.

## Súčasnosť
Práce na znovupostavení chrámu prebiehali v rokoch 1996 až 2005. Pri príležitosti 200 rokov od posvätenia chrámu bol inštalovaný 14-tonový zvon. 21. júla 2010 patriarcha Ruska Kirill I. posvätil hlavný oltár v obnovenom chráme.

## Galéria

Vue de Odessa La Cathedrale.JPG|Katedrálne námestie
Odessa Kirche Verklärung Christi-2.jpg|Ikony v chráme
Ring sobor odessa.jpg|Chrámový zvon


## Iné projekty

## Externé odkazy
* Сайт, посвящённый собору
* Городская программа воссоздания собора 
* Очерк о соборе
* Храмы Одессы 

Kategória:Architektúra z 1808
Kategória:Stavby v Odese
Kategória:Pravoslávne katedrály na Ukrajine
Odesa
Chrám svätých apoštolov Petra a Pavla (Minsk)

thumb|right|Chrám svätých apoštolov Petra a Pavla v Minsku.
**Chrám svätých apoštolov Petra a Pavla** () je pravoslávny chrám v bieloruskom meste Minsk.

## História
Chrám sa staval v rokoch 1612 až 1620 ako chrám mužského pravoslávneho kláštora v Minsku. Postavený je v barokovom architektonickom štýle. Neskôr bol obnovený a rekonštruovaný z darov imperátorky Kataríny II. a na jej počesť bol v roku 1795 zasvätený sv. Kataríne. Potom sa stal katedrálnym chrámom Minska. V roku 1933 bol komunistami zatvorený. Bohoslužby sa opäť konali počas nemeckej správy v rokoch 1941 až 1944. Po vojne bol cirkvi opäť odobratý a premenený na múzeum literatúry a umenia.

### Súčasnosť
V roku 1991 sa v chráme opäť konajú pravoslávne bohoslužby a bol pravoslávnej cirkvi vrátený. Chrám bol vyhlásený za pamätník architektúry republikového významu. Pri chráme existujú dve spoločenstvá. Prvé nesie názov na počesť troch vilenských mučeníkov (založené v roku 1992). Druhým je bratstvo študentov - medikov na počesť Sv. Nikolaja Divotvorcu.

## Galéria

Súbor:Church of Peter and Paul in Miensk (after Moscow rebuilding).jpg|Chrám po prestavbe v druhej polovici 19. storočia
Súbor:Viln.Great martyr.JPG|Ikona vilenských mučeníkov v chráme.


## Iné projekty

Kategória:Pravoslávne chrámy v Bielorusku
Kategória:Stavby v Minsku
Kategória:Architektúra z 1620
Kategória:Kostoly zasvätené svätým Petrovi a Pavlovi
Kategória:Barokové stavby v Bielorusku
Katedrála Svätého Ducha (Minsk)

náhľad|Fasáda Katedrály Svätého Ducha
**Katedrála Svätého Ducha** je hlavným pravoslávnym chrámom v bieloruskej metropole Minsk. Patrí bieloruskému exarchátu ruskej pravoslávnej cirkvi (patriarchát Moskva).

## História
Budova dnešnej pravoslávnej katedrály bola postavená v rokoch 1633 až 1642 v barokovom štýle. Pôvodne bola rímskokatolíckym chrámom a súčasťou kláštora bernardínok. Kostol i kláštor postihol v roku 1741 ničivý požiar. Od roku 1860 sa stal kostol chrámom ruskej pravoslávnej cirkvi.

## Iné projekty

Kategória:Katedrály v Bielorusku
Kategória:Pravoslávne chrámy
Chrám svätého Alexandra Nevského (Tallinn)

thumb|right|Fasáda Katedrály sv. Alexandra Nevského
thumb|Interiér chrámu
** Chrám svätého Alexandra Nevského v Tallinne** () je pravoslávny chrám, ktorý patrí ruskej pravoslávnej cirkvi (patriarchát Moskva). Nachádza sa na námestí pred bývalým gubernátorským palácom (dnes budova estónskeho parlamentu).

## História
V 19. storočí sa postupne rozširovala pravoslávna komunita v meste Tallinn. Vzniká preto potreba vybudovať väčší pravoslávny chrám. Nový chrám sa začal budovať v roku 1895, keď bol 20. augusta položený jeho základný kameň. Chrám bol vybudovaný na pamiatku záchrany cára Alexandra III. pri železničnom nešťastí 17. októbra 1888, ktoré imperátor zázračne a bez následkov prežil. Vyberalo sa z ôsmich návrhov stavby. Chrám bol slávnostne vysvätený 30. apríla 1900 biskupom z Rigy a Jelgavy. Vybudovaný bol v tradičnom ruskom (moskovskom) architektonickom štýle. Zdobí ho päť pozlátených hláv a nádherné mozaiky. Zasvätený bol sv. Alexandrovi Nevskému, ktorý bol symbolom obrancu ruského pravoslávia pred náporom zo Západu. Alexander Nevský predstavuje pre Rusov a pravoslávnych veriacich hrdinu, vojvodcu, ale i svätca, ktorý sa stal pred svojou smrťou mníchom. Rušné časy čakali chrám po roku 1918. Stál sa tŕňom v oku Estóncov, ktorí si vytvorili vlastný štát a ruský pravoslávny chrám považovali za symbol ruskej okupácie. Len vďaka úsiliu predstaviteľov svetového pravoslávia bol chrám zachránený. V roku 1924 prešiel pod jurisdikciu Estónskej pravoslávnej cirkvi, ktorá bola podriadená priamo pravoslávnemu patriarchovi v Konštantínopole. Počas nemeckej okupácie Estónska v rokoch 1941 až 1944 bol nacistami zatvorený.

### Súčasnosť
Po roku 1945 bol opäť otvorený a slúžil pravoslávnym veriacim. Aj v 60-tych rokoch sa objavili úvahy o zbúraní chrámu. Veľké úsilie o záchranu chrámu vyvinul vtedajší tallinnský biskup Alexej (Ridiger), budúci patriarcha Alexej II. Teraz slúži ako dôstojný svätostánok pravoslávnej cirkvi v Estónsku a slúži aj ako múzeum pre tisíce turistov.

## Externé odkazy
* Александра Невского ставропигиальный собор в Таллине. Статья в *Православной энциклопедии* (2000)
* Подробная информация о храме

## Iné projekty

Kategória:Pravoslávne chrámy v Estónsku
Kategória:Stavby v Tallinne
Tallinn
Kategória:Architektúra z 1900
Letné olympijské hry 1924

**VIII. olympijské hry** sa konali v Paríži od 4. mája do 27. júla 1924. Prvý raz zapálili olympijskú fakľu od ohňa, ktorú priniesla štafeta bežcov z gréckej Olympie.

## Umiestnenie česko-slovenských športovcov
### Česko-slovenské medaily na LOH 1924

## Kandidátske mestá
O usporiadanie 8. olympijských hier sa uchádzali ešte Amsterdam (Holandsko), Barcelona (Španielsko), Los Angeles (USA - Kalifornia), **[[Praha]] ([[Česko-Slovensko]])**, a Rím (Taliansko).

## Zdroj

## Externé odkazy
* LOH 1924 na oficiálnej stránke MOV 


1924
Kategória:Športové podujatia v Paríži
Kategória:Šport v 1924
Laura Pausini (album z roku 1993)

**Laura Pausini** je debutový album talianskej speváčky Laury Pausini vydaný 18. mája 1993.

## Informácie o albume
Na albume sa nachádza skladba „La solitudine“, s ktorou Laura umiestnila na 1. mieste v kategórii začiatočníkov festival v meste San Remo. Na albume sa nachádza celkovo 8 piesní, prevažne popových.

Pieseň „Perché non torna più“ ako aj celý album venovala speváčka dvom svojim priateľom, Laure a Simonovi, ktorí predčasne zahynuli v roku 1992.

Po úspechu albumu v Taliansku bol album vydaný aj v zahraničí, a to v krajinách Beneluxu a vo Francúzsku v rovnakej, teda talianskej edícii, zmenený bol iba obal.

Niektoré piesne sa nachádzajú aj na Laurinom prvom španielskom albume s rovnakým názvom Laura Pausini, spolu s piesňami z druhého talianskeho albumu s názvom Laura. Piesne sú upravené a preložené do španielčiny. Na albume pre anglosaský trh Laura Pausini z roku  1995 sa nachádza pieseň *Loneliness* (anglická verzia La solitudine).

## Skladby
* EAN 4509923852

## Rebríčky

## Ocenenia

## Referencie


Kategória:Hudobné albumy z 1993
Kategória:Hudobné albumy Laury Pausini
Chrám svätého Alexandra Nevského (Prešov)

**Chrám svätého Alexandra Nevského** (**Katedrálny chrám sv. kniežaťa Alexandra Nevského**) je hlavným katedrálnym chrámom pravoslávnej cirkvi na Slovensku. Nachádza sa v Prešove na Partizánskej ulici.

## História
Pravoslávie na Slovensku je menšinovým náboženstvom. Hlási sa k nemu podľa štatistík z roku 2001 okolo 0,9 % obyvateľov Slovenskej republiky. Pravoslávni veriaci žijú hlavne vo východnej časti štátu. Pravoslávnych veriacich pribúdalo hlavne po vzniku Česko-Slovenska a po zákaze gréckokatolíckej cirkvi po roku 1950.

Pravoslávny chrám sa začal v meste Prešov stavať v roku 1946 a dokončený bol v roku 1950. Na jeho financovaní sa podieľali darmi pravoslávni veriaci z Česko-Slovenska a zahraničia. Posvätený bol 11. februára 1950 s požehnaním pražského metropolitu Jelevferija archimantritom Andrejom.

Chrám je vybudovaný v duchu tradícií pravoslávnej ruskej architektúry. Zdobí ho päť cibuľovitých kupol, ktoré pripomínajú typickú architektúru starého cárskeho Ruska. Zasvätený je kniežaťu svätému Alexandrovi Nevskému, ktorého pravoslávna cirkev považuje za obrancu pravoslávia. Ihlanovitá zvonica sa pristavila v rokoch 1969 až 1970. V rokoch 1981 až 1982 bol nanovo vymaľovaný.

Dominantou interiéru je dvojradový drevený ikonostas. V prvom rade sa nachádzajú ikony Spasiteľa a Presvätej Bohorodičky. V druhom rade sú ikony svätcov pravoslávnej cirkvi (Svätý Kliment, svätý Sergij Radoženský, sv. Ján Ryľský či Nestor). V strede ikonostasu sú cárske dvere.

### Súčasnosť
Prešovský pravoslávny chrám navštívili významné osobnosti svetového pravoslávia. V roku 1996 to bol patriarcha Moskvy a celej Rusi Alexej II. a v roku 1998 ekumenický patriarcha z Konštantínopolu Bartolomej I.
V chráme sú uložené relikvie sv. Alexeja Tótha, rodáka z Kobylnice. V areáli katedrálneho chrámu je umiestnený pamätník obetiam hladomoru na Ukrajine, ktorý bol odhalený v roku 2006.

## Iné projekty

## Externé odkazy
* Katedrálny chrám svätého kniežaťa Alexandra Nevského

Prešov
Alexander Nevský
Alexander Nevský
Prešov
The Fame Monster

***The Fame Monster*** (štylizované ako ***The Fame Mons†er***) je EP americkej popovej speváčky Lady Gaga, ktoré je reedíciou jej úspešného debutového albumu ''The Fame''. Album vyšiel 18. novembra 2009. *The Fame Monster* sa stal najpredávanejším albumom roku 2010 s predajom 5,9 milióna kópií a v roku 2009 bol druhým najpredávanejším albumom s obdobným počtom (predbehla ho Susan Boyle so svojim debutovým albumom *[[I Dreamed a Dream]]*). Získal niekoľko ocenení a bol nominovaný v šiestich kategóriách na 53. výročí udeľovania cien Grammy vrátane druhýkrát za sebou idúcej nominácie Album roka. Napokon vyhral cenu Najlepší vokálny popový album. S albumom sa spájalo do mája 2011 aj turné s názvom *[[The Monster Ball Tour|The]]*''Monster Ball Tour''.

## Single
Debutový singel z albumu bola pieseň „Bad Romance“. Pieseň sa dostala na 1. miesto hitparád v 16 krajinách sveta a v najprestížnejšej americkej hitparáde ''Billboard'' Hot 100 sa umiestnila na 2. mieste. Dňa 23. novembra 2009 bolo na YouTube uverejnené video k piesni, ktoré v auguste 2014 dosiahlo 600 miliónov zhliadnutí.

Druhým singlom z albumu sa stal song s názvom „Telephone“, ktorý Gaga naspievala spoločne so speváčkou Beyoncé. V americkej hitparáde *Billboard* Hot 100 sa dostala až na 3. miesto. Videoklip k piesni bolo pokračovaním videa k piesni „Paparazzi“ z prvého albumu *[[The Fame]]*. Video vyvolalo veľký rozruch, nakoľko Lady Gaga je v klipe úplne celá nahá. V niektorých hudobných televíziách video zakázali vysielať úplne alebo ho mohli vysielať len v nočných hodinách.

Tretím singlom z albumu sa stala pieseň s názvom „Alejandro“. Pieseň sa v americkom *Billboard* Hot 100 umiestnila na 5. mieste. Videoklip k piesni bol kontroverzný, Lady Gaga je v jednej scéne oblečená ako mníška a do úst si dáva ruženec.

Posledným neoficiálnym singlom sa stala skladba „Dance in the Dark“. K tejto piesni nebol vydaný videoklip.

## Recenzie
*The Fame Monster* mal všeobecne pozitívne recenzie od hudobných kritikov. Metacritic mu pridelil skóre 78 zo 100 na základe 14 recenzií a AllMusic mu dal 4 hviezdičky z piatich.

## Zoznam skladieb

## Referencie

Kategória:Albumy Lady Gaga
Kategória:Hudba z 2009
Kategória:EP Lady Gaga
Peter Cón

**Peter Cón** (* 3. júl 1949, Košice – † 24. október 1992, Bratislava) bol slovenský skladateľ vážnej hudby.

## Životopis
V rokoch 1964 až 1969 študoval na Konzervatóriu v Bratislave a to hru na hoboji u Juraja Bartoviča a kompozíciu u Juraja Pospíšila. Potom pokračoval na VŠMU v Bratislave štúdiom kompozície u Dezidera Kardoša. Vysokú školu ukončil v roku 1974. Do roku 1976 bol zamestnaný ako dramaturg v Slovenskej televízii v Bratislave. V rokoch 1977 až 1979 pôsobil ako korepetítor SĽUKu. Od roku 1979 bol umelcom v slobodnom povolaní a od roku 1984 viedol Akademické spevácke združenie TEMPUS.

## Dielo
Hudobné dielo Petra Cóna je rôznorodé. Spočiatku komponoval skladby tzv. vyššieho populáru. Tiež vytvoril niekoľko elektroakustických skladieb, ale v posledných rokoch svojho života sa skôr zameral na vážnejšie komorné skladby a zborovú tvorbu.

### Orchestrálne skladby
* *Štyri miniatúry* (1974)
* *Koncertná hudba* (pred r. 1976)
* *Musica festiva* (1976)
* *Symfonická predohra* (1976)
* *Detské hry* (pred r. 1982)
* *Opusculum musicum* (1988)
* *Útok* (pre klavír a orchester, 1980)

### Komorné skladby
* *Musica filarmonica* (1982)
* *Aspectus* (pred r. 1989)
* *Duo* pre dve flauty (pred r. 1976)
* *Dialógy* pre dve flauty (1979)
* *Meditácie* pre dve flauty (1979)
* *Tre trombonetti* pre trombón a klavír (1983)
* *Dvojhra* pre dva klarinety (1984)
* *Clarinettina* pre klarinet a klavír (1985)
* *Dextempore* pre basklarinet a syntezátor (1989)
* *Trio* (flétna, klarinet a fagot) (1971)
* *Nálada* (1974)
* *Musica folklorica* (1980)
* *Úvahy* (1980)
* *Musica pro tabula* (1982)
* *Suita in A* (1982)
* *Hlboké myšlienky* (1984)
* *Danseries* (smyčcový kvartet, 1983)

## Ocenenia
* *Primo vere* pre ženský zbor získala 1. cenu v medzinárodnej súťaži mesta Ibagué v Kolumbii a 1. cenu v súťaži *Rencontres Internationales de Chant Choral* vo francúzskom Tours (1985)
* *Cantemus* pre zmiešaný zbor získal v Kolumbii v roku 1985 3. cenu
* *Zabarambarumbarimburujte si s nami* (detský zbor) cena v súťaži Česko-slovenského rozhlasu (1982)
* *Leje* mužský zbor v súťaži *Zboru severočeských učiteľov*
* *Musica pre tabulam* (komorná skladba) - 2. cena v súťaži *Generácia 1982*

## Referencie

## Literatúra
*  

## Externé odkazy
* 
* 
* 

Kategória:Slovenskí hudobní skladatelia
Kategória:Absolventi Vysokej školy múzických umení
Kategória:Osobnosti z Košíc
Non c’è

**Non c'è** (slovensky: *Nie je tu*) je pieseň talianskej speváčky Laury Pausini. Je to v poradí druhý singel z jej debutového albumu *[[Laura Pausini (album z roku 1993)|Laura Pausini]]*.

Pieseň, ktorá je považovaná za pokračovanie úspešnej skladby La solitudine, zaznamenala podobné ohlasy. K piesni je natočený aj videoklip.

Balada hovorí o láske, ktorá **tu** už **nie je**, na ktorú nezabudne, ktorú si bude pamätať a ktorú chce vrátiť späť.

## Tracklist
;CD - Promo (1993) (Taliansko)
# „Non c'è“

;CD - EAN 4509971732 (1993) (Francúzsko)
# „Non c'è“
# „Perché non torna più“

;CD - EAN 4509944352 (1993) (Francúzsko, Európa)
# „Non c'è“ (Radio version)
# „Perché non torna più“
# „Non c'è“ (Instrumental)

;Download
# „Non c'è“

## Se fue

V roku 1994 bola pieseň „*Non c'è*“ preložená do španielčiny pod názvom **Se fue**. Bola vydaná na prvom albume v španielčine Laura určenom pre Španielsko a Latinskú ameriku, na ktorom bola druhým singlom.

## Tracklist
;CD - Promo (1994) (Španielsko)
# „Se fue“

;CD - Promo (1994) (Španielsko)
# „Se fue“

;CD - Promo (1994) (Francúzsko)
# „Se fue“

;CD - (1994) (Francúzsko)
# „Gente“ (talianska verzia) 
# „La soledad“
# „Se fue“ 

;CD - EAN 0630111192 (1995) 
# „Gente“ (španielska verzia) 
# „La soledad“
# „Se fue“ 

;Download 
# „Se fue“

## Non c'è (2001)

V roku 2001 sa pieseň **Non c'è** objavila na albume najväčších hitov Laury Pausini *[[The Best of Laura Pausini: E ritorno da te]]* v novej verzii. Na albume bola štvrtým singlom. Bola vytvorená aj nová španielska verzia piesne *Se fue* na španielskom albume *"Lo mejor de Laura Pausini: Volveré junto a ti*.

## Tracklist
;CD - Promo (Taliansko)
# „Non c'è“ (nová verzia)
   
;CD - EAN 809274364920 (Taliansko) 
# „La solitudine“ (nová verzia) 
# „Non c'è“ (nová verzia)
 
;CD - 03113 (2002) (Nemecko)
# „Non c'è“ (nová verzia)
# „La solitudine“ (nová verzia) 
# „Non c'è“ (nová verzia)

;CD - EAN 5050466136824 (2002) (Európa)
# „E ritorno da te“
# „Non c'è“ (nová verzia)
# „Tra te e il mare“  

;Download
# „Non c'è“ (nová verzia)
# „Se fue“ (nová verzia)

## Referencie


Kategória:Piesne z 1993
Kategória:Piesne z 1994
Kategória:Piesne z 2002
Kategória:Piesne Laury Pausini
Európske auto roka

**Európske auto roka** (angl. *European Car of the Year*) je ocenenie, ktoré bolo založené v roku 1964. Založili ho automobilové časopisy z rôznych krajín Európy. Súčasní organizátori sú Auto (Taliansko), Autocar (Spojené kráľovstvo), Autopista (Španielsko), Autovisie (Holandsko), L'Automobile Magazine (Francúzsko), Stern (Nemecko) a Vi Bilägare (Švédsko).

Hlasovacia komisia je zložená z motoristických novinárov z publikácií z celej Európy. Reprezentácia z každej krajiny je založená na veľkosti automobilového trhu danej krajiny a automobilového priemyslu. Komisia pre rok 2006 mala 58 členov z 22 krajín.

Neexistujú tu žiadne kategórie, hlavným cieľom je nájsť jednoduchého víťaza spomedzi všetkých áut.

## Výsledky

## Zdroj

## Externé odkazy
* Domovská stránka

Kategória:Automobily
Surfing the Void

***Surfing the Void*** je druhý štúdiový album britskej alternatívnej rockovej kapely Klaxons, vydali ho dňa 23. augusta 2010 prostredníctvom Polydor Records.

Prvý singel s názvom „Echoes“ vyšiel týždeň pred vydaním albumu, 16. augusta. Skupina však už fanúšikom ponúkla ochutnávku z albumu prostredníctvom skladby „Flashover“.

Skupina mala už v lete 2009 pre svoj druhý album pripravených takmer 30 skladieb, no stále hľadali vhodného producenta, ktorý by piesne upravil do konečnej podoby. Niektoré časti nahrávky dokonca odmietlo vydavateľstvo a tak ich kapela musela nahrať nanovo.

Producentom nahrávky sa napokon stal Ross Robinson, ktorý v minulosti spolupracoval so skupinami Korn a Slipknot. Klaxons album nahrávali najmä v Los Angeles, no tiež v talianskom Miláne, kde na ich prácu dohliadal producent James Ford.

## Zoznam skladieb

# "Echoes" 
# "The Same Space"  
# "Surfing the Void'' 
# "Valley of the Calm Trees"  
# "Venusia"  
# "Extra Astronomical"  
# "Twin Flames"  
# "Flashover"  
# "Future Memories"  
# "Cypherspeed"

Kategória:Albumy Klaxons
Kategória:Hudobné albumy z 2010
Alexander Gerič

**Alexander Gerič** môže byť:
*Alexander Gerič (pilot)
*Alexander Gerič (kúzelník)

Gerič, Alexander
Štátna cesta 2 (Maďarsko)

**Štátna cesta 2** (, ) je maďarská 88 kilometrov dlhá hlavná cesta (resp. cesta I. triedy, ). Začína sa na takzvanom nultom kilometrovníku na Clark Ádám tér v Budapešti a prechádza mestom Vacov a končí na slovenskej štátnej hranici pri obci Parassapuszta. Na celej svojej dĺžke je súčasťou európskej cesty 77 a na slovenskom území na ňu nadväzuje cesta I/65. 

Štátna cesta 2 bude v budúcnosti nahradená rýchlostnou cestou M2.

## Geléria

Súbor:Road 2 Hungary.JPG|Štátna cesta 2


## Pozri aj
* Rýchlostná cesta M2
* Cesta I/66

## Externé odkazy
*Internetová stránka Magyar Közút Kht. 

2
Kategória:Doprava v Budapešti
Kategória:Doprava v Peštianskej župe
Trullo

[náhľad|Trulli v meste [Alberobello, Svetové dedičstvo UNESCO]]
**Trullo** (mn.č. *trulli*; z gréckeho τροῦλλος, *kupola*)  je tradičný apúlsky kamenný dom s kužeľovou strechou. Tento stavebný štýl je typický pre údolie Valle d’Itria v oblasti Murgia, ležiacej v talianskej Apúlii. *Trulli* možno nájsť v mestách Alberobello, Locorotondo, Fasano, Cisternino, Martina Franca a Ceglie Messapica. Najstaršie zo zachovaných trullov boli postavené v 16. storočí neďaleko krasovej plošiny Murgia.

*Trulli* boli všeobecne budované ako obydlia alebo sýpky. Tradične sa stavali bez cementu či malty, a tým pádom nepodliehali zdaneniu. Tento štýl je rozšírený aj na okolitom vidieku, kde je väčšina polí oddelená kamennými múrmi stavanými nasucho.

Steny trullov sú vybudované v dvoch vrstvách: vnútorná, uzatvorená vrcholovým klenákom, je z vápencových balvanov, a vonkajšia, z vápencových dlaždíc, zabezpečuje, aby bola stavba vodotesná. Pôvodne bola kužeľová konštrukcia budovaná priamo na zemi, ale väčšina dochovaných stavieb je položená na obvodových múroch. Na vrcholku kužeľa trullov v Alberobelle býva normálne vežička, ktorá môže slúžiť ako dekoračný dizajn, vybraný kvôli určitej symbolike. Dodatočne môže mať samotný kužeľ symbol namaľovaný na sebe (ako to vidno na obrázku domčekov *trullo* z Alberobella). Takéto symboly môžu byť planetárneho charakteru, môže to byť *malocchio* (uhrančivé, zlé oko), kríž, srdce, hviezda, polmesiac a hviezda, alebo ešte zopár iných.

Múry sú veľmi hrubé, zabezpečujúc tak studené prostredie v horúcom počasí a chrániac proti chladu v zimnom období. Veľká väčšina trullov má pod každou kužeľovou strechou len jedinú miestnosť: viacizbový *trullo* má mnoho kužeľov, z ktorých každý predstavuje jednu miestnosť. Deti spávajú v prístenkoch zabudovaných v stene, vpredu s visiacimi závesmi.

O pôvode dizajnu trulla existuje veľa teórií. Jedna z najpopulárnejších hovorí, že kvôli vysokým daniam z nehnuteľností stavali ľudia z Apúlie svoje stavby z kameňov nasucho, aby ich mohli rozobrať, keď sa v oblasti vyskytovali inšpektori.

Zachované *trulli* sú dnes populárne u anglických a nemeckých turistov a často sú predmetom kúpy a renovácie, aby slúžili všeobecným účelom. Avšak každý, kto chce *trullo* reštaurovať, sa musí podriadiť mnohým predpisom, pretože *trulli* sú chránené zákonom o svetovom dedičstve Organizácie Spojených národov pre výchovu, vedu a kultúru (UNESCO).

*Trulli* možno nájsť aj v nemeckej vinárskej oblasti Rheinhessen, postavené v 18. storočí vinárskymi robotníkmi (niektorými i z Apúlie) ako chaty.

## Zdroje



Kategória:Domy
Kategória:Architektúra v Taliansku
Kategória:Ľudová architektúra
New rave

**New rave** (**nu rave** či **neu rave**) je termín aplikovaný na niekoľko typov hudby, ktoré zjednocujú prvky elektronickej hudby, new wave, rock, indie, techno, hip house, electro a breakbeat hardcore.
Na hudobnej scéne sa objavil medzi rokmi 2005 a koncom roka 2008 z fast-tempe electro-indie hudby.
Britský hudobný magazín NME je z veľkej časti zodpovedný za popularizáciu termínu v priebehu roka 2006 a 2007, napriek tomu, že tvrdil v polovici roku 2008, že "New Rave končí". Žáner sa uvádza ako "nová" verzia ravu rovnako ako hra s názvom "New Rave". 

Klaxons, Trash Fashion, New Young Pony Club, Hadouken!, Late of the Pier a Shitdisco sú všeobecne prijímané ako hlavní predstavitelia tohto žánru. 
Predovšetkým o Klaxons sa hovorí ako o zakladateľoch, tí to však s úsmevom popierajú a tvrdia, že išlo len o vtip, ktorý sa trocha vymkol ich kontrole. 

Estetika New Rave scény je veľmi podobná tej z pôvodnej rave scény. Svietiace tuby, neónové svetlá a iné sú častými prvkami, a stúpenci scény majú často šaty v extrémne svetlých a fluoreskujúcich farbách. Mnohí považujú New rave za viacej imidžový a estetický. Ale, používanie elektronických nástrojov, hudobné fúzie rocku a tanečných štýlov, a najmä anarchické, gýčovité energie sú určite kľúčové prvky.

Kategória:Elektronická hudba
Frequently asked questions

**Frequently asked questions**, skr. **FAQ** (slovensky doslova „často kladené otázky“) je zoznam častých a typických otázok a odpovedí súvisiacich s predmetnou témou. FAQ tak poskytuje pomocné informácie, napríklad používateľom softvéru. Používanie tohto druhu informačnej pomoci sa rozšírilo najmä v internetových diskusných skupinách na Usenete. Môže byť dostupný vo forme textových dokumentov, vytlačený alebo online.

## Referencie

Kategória:Informácia
Kategória:Dokumenty
Diskografia skupiny Scooter

Toto je diskografia nemeckej techno skupiny Scooter. Skupina bola založená v roku 1993 v Hamburgu, a je známa ako jedna z najúspešnejších nemeckých skupín, ako aj to, že predala cez 25 miliónov platní po celom svete. Od roku 1994, skupina vydala 18 štúdiových albumov, 46 singlov, 3 kompilácie a 4 živé albumy. Scooter, ktorí získali 80 zlatých a platinových ocenení v priebehu rokov, sú zložení z členov H. P. Baxxter, Rick J. Jordan a Michael Simon.

## Albumy
### Štúdiové albumy

### Kompilácie

### Živé albumy

## Single

## Charitatívne projekty
* 1996: Scooter featuring Masterboy, E-rotic, Mr. President, Fun Factory, Worlds Apart & U96 — *Love Message*
* 1998: Bravo All Stars — *Let The Music Heal Your Soul*
* 2002: Dance United — *Reach Out*
* 2005: Dance United — *Help! Asia*

## Referencie

Kategória:Scooter
Scooter
Venera-15

**Venera 15** (), bola sovietska planetárna sonda, ktorá v rámci programu Venera skúmala s pomocou radaru planétu Venušu. Let sa uskutočnil v roku 1983 a bol katalogizovaný v COSPAR pod označením 1983-053A.

## Priebeh misie
Ako bolo vtedy obvyklé, na cestu k Venuši vypravili Sovieti dve identické sondy, Veneru-15 a Veneru-16. Štartovali krátko po sebe v rozmedzí piatich dní a vďaka tomu, že obe svoju úlohu splnili, ich výsledky sa dobre doplňovali (rovnako ako pri dvojici Venera-13 a 14 o dva roky skôr).

Sondu Veneru-15 vyniesla do vesmíru raketa Proton-K/D-1 z kozmodrómu Bajkonur 2. júna 1983. V októbri toho roku sa dostala na obežnú dráhu planéty a s pomocou radaru typu SAR začala preskúmavať podrobne povrch planéty. Na obežnej dráhe pracovala (spolu s Venerou-16) osem mesiacov. Misia bola veľmi úspešná, pomohla vytvoriť podrobnú mapu Venuše.
 
## Konštrukcia
Išlo o kombináciu konštrukcií predchádzajúcich sond Venery-9 a 14. Sonda bola dlhá 5 metrov, v priemere 6 metrov a vážila 4 tony. Mala parabolickú anténu o priemere  pre radar SAR a druhú menšiu pre rádiové spojenie (navádzacie) s povrchom Venuše. Ďalej tu boli palivové nádrže a pohonné jednotky a počítač, ktorý došlé údaje skladal do výsledného obrazu. Sonda mala na stranách slnečné panely a ďalšiu parabolickú anténu pre spojenie so Zemou.

## Zdroj

Kategória:Program Venera
Kategória:Kozmonautika v 1983
Kategória:Kozmonautika v 1984
Kategória:Úspešné sondy
Premenlivé dopravné značenie

[thumb|right|Premenné dopravné značenie v [Spojené štáty|USA]]
**Premenné dopravné značenie** je elektronický druh dopravného značenia, ktorý sa používa v cestnej doprave za účelom informovania vodičov o aktuálnej dopravnej situácii. V mestách býva často umiestnené pri podzemných a nadzemných parkoviskách, mimo nich zvykne premenlivé dopravné značenie informovať o obchádzkových trasách, dočasnom znížení maximálnej povolenej rýchlostí, či aktuálnych poveternostných podmienkach.

Kategória:Dopravné značky
Odpočívadlo (cesta)

thumb|Veľké odpočívadlo v Nemecku
**Odpočívadlo** je priestor ležiaci pri cestných komunikáciách využívaný na odpočinok a občerstvenie vodičov, či doplnenie pohonných hmôt do vozidla. 

V zásade sa odpočívadlá delia na malé a veľké - malé obsahujú odstavnú plochu, sociálne zariadenia, prípadne občerstvovacie služby. Veľké odpočívadlá majú navyše vybudovanú čerpaciu stanicu pohonných hmôt, ale súčasťou môže byť i reštaurácia či motel.

## Nemecko a Rakúsko
V týchto krajinách existuje o niečo zložitejšia kategorizácia odpočívadiel. Najväčšie diaľničné odpočívadlá sa označujú pojmom *Autobahnraststätte* a obsahujú okrem parkovacích plôch i telefónne automaty, reštauráciu, motel, či nákupné centrum. O čosi menšiu škálu služieb majú aj odpočívadlá označované ako *Rasthof*, resp. *Autohof*. Takéto odpočívadlá sa budujú pravidelne každých 60 až 80 kilometrov. 

Najmenšie odpočívadlá obsahujúce menšie parkovacie plochy, sociálne zariadenia či piknikové stoly sa označujú slovom *Parkplatz*, resp. *Rastplatz* a sú budované každých 20 až 30 kilometrov.

## Iné projekty

Kategória:Objekty na cestách
Leopold Kronecker

**Leopold Kronecker** (* 7. december 1823, Legnica, Poľsko, vtedy Prusko – † 29. december 1891, Berlín, Nemecko, vtedy Nemecké cisárstvo) bol nemecký matematik a logik. Na gymnáziu v Legnici bol študentom významného matematika Ernsta Kummera, na univerzite v Berlíne zas Dirichleta, či Steinera.

V matematike sa zaoberal predovšetkým algebrou, teóriou čísel a eliptickými funkciami. Leopoldovi Kroneckerovi je pripisovaný výrok:

: *Boh stvoril celé čísla, všetko ostatné je dielom človeka.*

Kronecker argumentoval, že matematika by mala byť založená na celých číslach a mala by sa zaoberať len vlastnosťami čísel, ktoré je možné z celých čísel získať konečným počtom základných aritmetických operácii. Skepticky sa staval ku konceptu iracionálnych čísel. Bol tiež prvým matematikom, ktorý spochybnil význam nekonštruktívnych existenčných dôkazov.

Je po ňom pomenovaných viacero matematických konceptov a viet, najznámejšie sú pravdepodobne Kroneckerova delta, Kroneckerova lema a Kroneckerov súčin.

## Referencie

## Iné projekty

Kategória:Nemeckí matematici
Kategória:Nemeckí logici
Kategória:Matematici židovského pôvodu
Kategória:Logici židovského pôvodu
Kategória:Členovia Kráľovskej spoločnosti
Estakáda

[thumb|[Estakáda Považská Bystrica]]
**Estakáda** je cestná stavba príbuzná mostu. Ide o komunikačné teleso postavené na stĺpoch, ktoré sa na rozdiel od mosta (ktorého účelom je preklenúť prekážku v podobe údolia, či rieky) stavia na miestach, kde by vzhľadom na povahu terénu bolo nemožné alebo príliš nákladné stavať komunikáciu po zemi.

V zastavanom území sa estakády budujú zvyčajne z dôvodu mimoúrovňových križovaní s inými cestami alebo z dôvodu oddelenia dopravnej trasy od okolitej krajiny.

Estakáda môže byť:
* diaľničná estakáda Považská Bystrica
* estakáda Žilina
* železničná estakáda Šenkvice

## Pozri aj
*viadukt (súčasnosť)
*Akvadukt
*Most

Kategória:Objekty na cestách
Podjazd

[thumb|right|Podjazd v [India|Indii]]

**Podjazd** je ľudská stavba umožňujúca prejazd dopravných prostriedkov popod inú komunikáciu prípadne budovu. Ide napríklad o podjazdy pod železničnými traťami, diaľnicami, cestami a inými terénnymi či ľudskými prekážkami. 

Kategória:Objekty na cestách
FAQ

**FAQ** môže byť skratka pre:
* fair average quality („dobrá priemerná akosť“), uzančné označenie kvality niektorých druhov tovarov vyjadrujúce dobrú priemernú akosť tovaru alebo jemný stredný pruh
* frequently asked questions („často kladené otázky“), dokument v elektronickej podobe obsahujúci zoznam najčastejších otázok z určitej tematickej oblasti a odpovede na ne

## Pozri aj
* *[[FAQs]]*, americká filmová dráma z roku 2005
* **, španielsky vedecko-fantastický film z roku 2004

## Referencie
DIN 1451

**DIN 1451** je font patriaci do rodiny písiem sans-serif, ktorý je využívaný na dopravné, administratívne a obchodné účely. Bol vytvorený ako súčasť nemeckých technických noriem ústavu Deutsches Institut für Normung v roku 1936.

## Použitie
* dopravné značky v Nemecku, Česku a Grécku
* v minulosti na poznávacích značkách v Nemecku
* poznávacie značky na Slovensku v rokoch 1997 až 2022 (verzia *DIN 1451 Mittelschrift LT Alternate*)
* úvodné titulky v seriáli Dexter
* DIN 1451 používa na svoje administratívne účely a korešpondenciu Birmingham City University

## Typy
Font DIN 1451 má tri podtypy.
* **Engschrift**: zúžená šírková proporcia písma
* **Mittelschrift**: normálna šírková proporcia písma
* **Breitschrift**: rozšírená šírková proporcia písma

## Odvodeniny
Od DIN 1451 bol odvodený font Austria, ktorý bol do roku 2009 používaný ako normové písmo pre rakúske dopravné značenie.

## Galéria

Súbor:Strassenschild-Mittel-und-Eng-DIN-Schrift-2.JPG|Nemecká dopravná značka. Použité sú podtypy Engschrift a Mittelschrift
Súbor:Greek_road_sign_showing_distances_to_different_towns_and_cities_of_Greece.jpg|Použitie DIN 1451 na dopravnom značení v Grécku
Súbor:Droga_krajowa_37_(czechy).JPG|Použitie DIN 1451 na dopravnom značení v Česku


Kategória:Fonty
Kategória:Dopravné značky
Austria (font)

**Austria** je font patriaci do rodiny písiem sans-serif, ktorý bol využívaný na dopravné účely. Bol vytvorený ako odvodenina od písma DIN 1451.

## Použitie
Font Austria bol do roku 2009 používaný ako normové písmo pre rakúske dopravné značenie. V súčasnosti je nahradzovaný fontom Tern.

## Typy
Font má vyvinuté dva podtypy.
* **Engschrift**: zúžená šírková proporcia písma
* **Mittelschrift**: normálna šírková proporcia písma

## Galéria

Súbor:Hinweiszeichen 15a-d.svg|Použitie na dopravnom značení v Rakúsku
Súbor:Arlberg_Schnellstrasse_Schnann.jpg|Použitie na tabuli informujúcej o poskytovaných službách na odpočívadle
Súbor:Kittsee.jpg|Použitie na tabuli označujúcej vstup do obce Kittsee


## Referencie

Kategória:Fonty
Kategória:Dopravné značky
Drogowskaz

**Drogowskaz** () je font patriaci do rodiny písiem sans-serif, ktorý je využívaný na ako normové písmo pre poľské dopravné značky.

Písmo bolo do noriem prijaté nariadením poľského ministerstva dopravy 3. júla 2003.

## Galéria

Súbor:Znak E-3.svg|Použitie na dopravnom značení v Poľsku
Súbor:Znak E-1.svg|Použitie na dopravnom značení v Poľsku
Súbor:Bielanka.jpg|Poľsko-lemkovské dvojjazyčné dopravné značenie v Poľsku
Súbor:Znak IIA-20 (Таможная) (1975).svg|Značka *povinné zastavenie vozidla* v poľštině a ruštine.



Kategória:Fonty
Kategória:Dopravné značky
Universal grotesk

**Universal grotesk** je font patriaci do rodiny písiem sans-serif, ktorý bol v minulosti využívaný ako normové písmo pre slovenské dopravné značenie aj na reklamné či obchodné účely - na potlač balení potravín, nadpisy novinových článkov alebo na nadpisové písmená propisot.

Písmo bolo používané na dopravnom značení v celom bývalom Česko-Slovensku a do 90. rokov aj v Česku. Na Slovensku sa ako normové písmo na dopravnom značení používalo do januára 2016. Od roku 2014 sa okrem neho na základe súhlasu ministerstva dopravy používalo aj písmo Tern, ktoré ho v roku 2016 nahradilo.

Universal grotesk je verziou nemeckého písma Kristall-Grotesk (1936) od firmy Wagner & Schmidt z Lipska. V roku 2016 Typotheque vydala modernú adaptáciu Universal grotesku nazvanú Uni Grotesk.

## Typy
STN 01 8020/Z2 uvádzal dva typy fontu Universal grotesk:
***Universal grotesk tučný** - tučná (bold) verzia
***Universal grotesk tučný úzky** - tučná zúžená (bold narrow) verzia

## Galéria

Súbor:IS-1b.svg|Použitie na dopravnom značení na Slovensku
Súbor:Road sign in Brezno, Slovakia. October 1999.jpg|Použitie na dopravnej značke v Brezne
Súbor:Bratislava (town sign).jpg|Použitie na dopravnej značke v Bratislave
Súbor:PovazskaBystrica10Slovakia1.JPG|Použitie na dopravnej značke na diaľnici D1 pri Považskej Bystrici


## Referencie

Kategória:Fonty
Cascada

**Cascada** je nemecká dance skupina, ktorá pôsobí od roku 2004. Skupina je známa svojou najznámejšou skladbou „Everytime We Touch“, ktorá im vyhrala World Music Award v roku 2007, rovnako ako singel „What Hurts the Most“, ktorý dosiahol rebríčky v roku 2008, a „Evacuate the Dancefloor“, ktorý sa stal ich prvým UK singlom na 1. mieste v roku 2009. Doteraz skupina predala odhadom okolo 14 miliónov kópií svojich troch albumov a 36 miliónov singlov po celom svete. Skupina Cascada sa skladá z nemeckej speváčky spievajúcej po anglicky Natalie Horler a nahrávacích producentov DJ Manian a Yanou. Cascada bola pôvodne založená ako „Cascade“, ale meno muselo byť kvôli ochrannej známke zmenené. V roku 2010 bola Cascada vyhlásená za druhú najčastejšie internetovo sťahovanou dance skupinou všetkých čias, okrem medzinárodného tanečného producenta Davida Guettu.

Skupina Cascada je považovaná za jednu z najúspešnejších nemeckých interpretov 21. storočia.

## Členovia skupiny
### Natalie Horler
Natalie Horler sa narodila 23. septembra 1981. Ako speváčka je Natalie Horler často prezentovaná ako Cascada, na rozdiel od celej skupiny. Od 16 rokov spolupracovala s niekoľkými tanečnými DJmi, ktorí poskytli neuvedené vokály na niekoľkých tanečných vydaniach skupín ako Akira („Piece of Heaven“), 2 Vibez („Sometimes“), Diamond („Reason“) a Scarf! („Odysee“), z ktorých mnohé boli vyrobené. 

### DJ Manian
DJ Manian je nemecký producent, trance DJ, majiteľ hudobného dance vydavateľstva Zooland Records a členom skupiny Cascada po boku Yanou a Natalie Horler. Na svojom konte má množstvo singlov pod rôznymi pseudonymami, a udržuje niekoľko hudobných projektov, vrátane Spencer a Hill (pod pseudonymom Josh Hill), Tune Up! (zaniknutý), Bulldozzer, myC, AMPIRE, Phalanx, Plazmetek a Liz Kay.

### Yanou
Yann Pfeiffer, profesionálne známy ako Yanou je nemecký producent a člen Cascady. Spolupracoval S DJ Sammym na celosvetovom hite „Heaven“, so spevákom Do. Je známy pre jeho „Candlelight Mixy“ skladieb „What Hurts the Most“, „Everytime We Touch“ a „Draw the Line“, transformáciou tanečných skladieb s vyšším tempom na pomalšie baladické s orchestrálnymi nástrojmi ako klavír, husle, dychové nástroje a ľahké bicie.

## Diskografia
* *[[Everytime We Touch (album)|Everytime We Touch]]* (2006)
* *[[Perfect Day (album)|Perfect Day]]* (2007)
* *[[Evacuate the Dancefloor (album)|Evacuate the Dancefloor]]* (2009)
* *[[Original Me]]* (2011)
* *It's Christmas Time* (2012)
* *A.Y.O* (2018)

## Referencie

## Zdroj


Kategória:Nemecké elektronické hudobné skupiny
Kategória:Nemecké dance hudobné skupiny
Kategória:Hudobné skupiny z 2004
Kategória:Nemecké house hudobné skupiny
Kategória:Nemecké trance hudobné skupiny
Schweizerische Normen-Vereinigung

**Schweizerische Normen-Vereinigung** (- po nemecky; doslova *Švajčiarske združenie pre normy*, skrátene **SNV**) alebo **Association suisse de normalisation** (- po francúzsky; doslova *Švajčiarska normalizačná asociácia*) je švajčiarska organizácia pre technickú normalizáciu. Je riadnym členom Medzinárodnej organizácie pre normalizáciu *(ISO)* a Európskeho výboru pre normalizáciu *(CEN)*.

V rámci technických noriem bol vytvorený font SNV, ktorý sa v súčasnosti v licencii používa vo viacerých krajinách Európy na dopravnom značení.

## Pozri aj
* Schweizerische Normen-Vereinigung (font)

## Externé odkazy
* Internetová stránka SNV

SNV